ശുചിമുറിയെന്ന് കരുതി ട്രെയിനിന്റെ വാതില് തുറന്ന പത്തുവയസ്സുകാരന് വീണ് മരിച്ചു കോട്ടയം: ട്രെയിനിലെ ശുചിമുറിയുടെ വാതിലെന്നു കരുതി പുറത്തേക്കുള്ള വാതില് തുറന്ന പത്തുവയസ്സുകാരന് ട്രെയിനില്നിന്നു താഴെ വീണു മരിച്ചു. മലപ്പുറം മമ്ബാട് പുള്ളിപ്പാടം സിദ്ദിഖിന്റെ മകന് മുഹമ്മദ് ഇഷാനാണു മരിച്ചത്. കൊച്ചുവേളിനിലമ്ബൂര് റോഡ് രാജ്യറാണി എക്സ്പ്രസില് കുടുംബത്തോടൊപ്പം യാത്ര ചെയ്യുകയായിരുന്നു കുട്ടി. ഇന്നലെ രാത്രി 11.45 നു മൂലേടം ഭാഗത്തായിരുന്നു അപകടം. ഒരു വിവാഹത്തില് പങ്കെടുക്കാന് തിരുവനന്തപുരത്തേക്ക് പോയി മടങ്ങുകയായിരുന്നു കുടുംബം. ശുചിമുറിയില് പോകാനെഴുന്നേറ്റ ഇഷാന് വാതില് മാറിപ്പോയതാണെന്നാണു കരുതുന്നത്. ഉടന് ചങ്ങല വലിച്ച് ട്രെയിന് നിര്ത്തി. കുട്ടിയെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.